גורדוניה חולדה 19.11.1938

חולדה, תחנת ודי צראר

לכבוד

הלשכה הראשית של הקרן הקיימת לישראל

 לידי מר יוסף ויץ

 ירושלים

א.נ.

 זה כבר למעלה מחודשיים ימים שרוב האנשים עברו למקום הישוב החדש, ובנקודה ההיא נשארו כעשרים איש לשמירת המקום.

 כל מגמתנו בהעתקת הנקודה למרכז השדות, הייתה מכוונת בראש ובראשונה לשיפור מקום הישוב מבחינה האיסטרטגית. יתר על כן, המוסדות המיישבים בצירוף מוסדות הביטחון העליונים עמדו על זה בכל התוקף.

 כעת הננו נמצאים במצב משונה מכמה בחינות:

1. עצם היותנו בשני מקומות ישוב גורם לנו קשיים משקיים שאין באפשרותנו להתגבר עליהם, ואין גם ביכולתנו לשאת בעולם הכבד.
2. זה מכפיל את מספר האנשים העסוקים בשמירה, כלומר זה מתבטא בתוספת 8 איש לשמירה ביום ובלילה, אשר גורמים לנו הוצאה לפחות בסכום של 50 לא"י לחודש.

 בעקבות הנימוקים דלעיל אנו נאלצים לעזוב לגמרי את הנקודה הישנה. בתור אנשים היושבים במקום אנו מעמידים את השאלה בכל חריפותה ומבקשים להציע לנו פתרון בזמן הכי קרוב.

 בברכת ציון

 בשם קבוצת חולדה

 אריה בן-יוסף